"Ek vrees vir my lewe" – Krejcir | Maroela Media
Radovan Krejcir, die omstrede voortvlugtige Tsjeggiese besigheidsman, glo hy word aangeval en dat sy lewe in gevaar is, het EWN Vrydag berig.
"Ek het oor die afgelope tyd twee van my beste vriende verloor en ek is baie hartseer daaroor. Ek glo ek word aangeval, want sover was daar al twee pogings om my te vermoor," het hy gesê.
Krejcir vermoed vandeesweek se bomontploffing by sy besigheid, Money Point in Bedfordview, was 'n poging om hom te vermoor. Twee mense is in die ontploffing dood en drie is beseer.
Dit volg op 'n vorige bisarre poging om hom te vermoor in Julie vanjaar toe 'n voertuig wat met afstandbeheerde vuurwapens toegerus was, op hom losgebrand het in sy koeëlvaste voertuig in die parkeerarea van dieselfde kantoor.
"Hierdie week was veel erger. Ons praat nie hier van 'n poging om 'n enkele persoon se lewe te neem nie, ons praat van 'n ernstige terrorisme-aanval, want hulle het bomme gebruik en nie omgegee of daar twintig mense of kinders daar binne was nie. Hulle was bereid om al die mense op te blaas. Ons praat hier van Al Qaeda-styl terrorisme."
Hy het gesê gerugte dat hy die twee voorvalle "beplan" het om hom te help met sy vlugteling-bod is "walglik".
Liebenberg se borgtogverhoor hervat
Praag-webblad loop glo onder kuberaanval deur
Hy sal nie uitgelewer wil word dis veiliger hier as in sy eie land. Hy stel baie onskuldige mense om hom se lewens in gevaar.